钦定古今图书集成/方舆汇编/职方典/第1493卷 > 形胜附
## 钦定古今图书集成/方舆汇编/职方典/第1493卷 > 形胜附

本府

旧《志》：众山环绕于西南，一江襟带于东北。云州虽弹丸有建瓴之势，三甸如鼎足，分犄角之形。界限华彝，荒徼资为控制；区分边腹，封疆赖以藩篱。

云州

“僻在白彝之徼。” “深山盘水，地势炎蒸。”

《州志》：天马山屏障于后，猛卯山列戟于前，两水交缠，万山围峙。左有神舟渡大堑之雄，右有永镇关扼吭之险，洵西南之锁钥重地也。